Henri Matisse

Si Henri Matisse (ipinanganak sa Le Cateau-Cambrésis, Nord noong 31 Disyembre 1869 – 3 Nobyembre 1954) ay isang Pranses na alagad ng sining, na nakikilala dahil sa kaniyang paggamit ng kulay at sa kaniyang "pluwido" (madaloy) at orihinal na gawi sa pagguhit. Isa siyang mangguguhit, tagagawa ng mga limbag, at manlililok, subalit pangunahing nakikilala bilang isang tagapagpinta ng mga larawan. Itinuturing si Matisse bilang isa sa pangunahing mga artista ng sining na tumulong sa paglikha ng mga kaunlarang rebolusyonaryo sa sining noong kaagahan ng ika-20 daantaon.

Bagaman sa una ay tinawag siyang isang Fauve ("mabangis na hayop"), sa pagsapit ng dekada ng 1920, tumaas ang pagtanaw sa kaniya bilang isang tagapagtaguyod ng klasikal na tradisyon sa larangan ng pagpipinta sa Pransiya.Wattenmaker, Richard J.; Distel, Anne, et al. 1993. Great French paintings from the Barnes Foundation. New York: Alfred A. Knopf. p272 ISBN 0-679-40963-7 Ang kaniyang kadalubhasaan sa mapagpahayag na wika ng hugis, hubog at kulay, sa gawain na sumasaklaw sa mahigit sa kalahati ng isang daantaon, ang nakapagwagi sa kaniya upang kilalanin bilang isang nangungunang pigura o tao sa modernong sining.Magdalena Dabrowski Department of Nineteenth-Century, Modern, and Contemporary Art, The Metropolitan Museum of Art Source: Henri Matisse (1869–1954) | Thematic Essay | Heilbrunn Timeline of Art History | The Metropolitan Museum of Art , nakuha noong Hunyo 30, 2010

 Pamamaraan ng paggawa ng mga larawang Papiers decoupes 
Noong 1941, sumailalim si Matisse sa isang malaking operasyon sa bituka. Dahil sa lumalalang kalusugan, napilitan siyang gawing simple ang kanyang istilo. Upang makatipid ng enerhiya, gumawa siya ng isang pamamaraan para sa pagbuo ng mga imahe mula sa mga scrap ng papel (ang tinatawag na Papiers decoupes), na nagbigay sa kanya ng pagkakataong makamit ang pinakahihintay na synthesis ng pagguhit at kulay. Noong 1943 nagsimula siya ng isang serye ng mga guhit para sa aklat na Jazz mula sa mga scrap na pininturahan ng gouache (nakumpleto noong 1947).

 Mga sanggunian 

 Mga kawing na panlabas 
 Si Matisse sa Artchive Artchive
 500 mga imaheng matataas ang resolusyon mula sa Henri Matisse: life and work  ("Henri Matisse: buhay at gawain")

Kategorya:Mga manlilimbag mula sa Pransiya
Kategorya:Mga pintor mula sa Pransiya
Kategorya:Mga alagad ng sining mula sa Pransiya
Kategorya:Ipinanganak noong 1869
Kategorya:Namatay noong 1954